הספר פורש את הישגי השנים האחרונות בפסיכולוגיה ובמדעי המוח ומציג שיטות טיפול שבאמצעותן יוכל קהל הקוראים למצוא מזור לסבלם של ילדים ומתבגרים.
"לילך הצליחה לעשות את הבלתי אפשרי כמעט – היא כתבה ספר חדשני ומעמיק על טיפול נפשי מבלי לשכוח את הנפש. באמצעות תיאורי מקרה מציאותיים וחיים היא חושפת את הרקע המדעי של הטיפול הקוגניטיבי-התנהגותי (CBT) בילדים ובמתבגרים, והיא עושה זאת מבלי לאבד את הקסם ואת הסוד בתוך ים הפרטים והעובדות. זהו ספר המיועד לכל מי שמעורב בעשייה הזאת – להורים, למתבגרים, למטפלים, ולכל מי שרוצה לדעת יותר על האומנות של יישום התיאוריה המדעית במעשה הטיפולי. הוא נטוע ביום יום ובהווה של ילדים ומתבגרים המתמודדים עם קשיים נפשיים, ומסמן את הדרך לעתיד טוב יותר." פרופ’ יורם יובל, פסיכואנליטיקאי, פסיכיאטר וחוקר מוח, הוא מרצה בבית הספר לרפואה של האוניברסיטה העברית ובאגף לרפואת המוח בבית החולים הדסה.
ד"ר לילך רחמים, PhD, היא פסיכולוגית קלינית מומחית, מדריכה, מייסדת ומנהלת את תוכנית ההכשרה לפסיכותרפיה קוגניטיבית-התנהגותית בילדים ובמתבגרים במרכז חוסן.
"הספר "לגלות את הגן הנעלם – ילדים בטיפול" מאפשר מבט מעמיק ומלמד לקהל קוראים רחב, לקהל מקצועי מתחומי הפסיכותרפיה ולקהל לא מקצועי של הורים לילדים סובלים וגם למתבגרים ומבוגרים צעירים שלהם עניין בתחום. זהו ספר ייחודי בתחום הפסיכותרפיה עם ילדים ומתבגרים שמשלב סיפורת עם מידע פסיכולוגי, נוירולוגי והתפתחותי בשפה שמתאימה לקהל קוראים רחב." פרופ' נתנאל לאור הוא פסיכיאטר ופילוסוף, המנהל היוצא של המרכז לבריאות הנפש ברמת חן ומנהל מרכז חוסן ע"ש כהן- האריס, לטראומה ואסון המוני, מייסדה של העמותה לילדים בסיכון.
"ספרה של ד"ר לילך רחמים הוא ספר מקורי וחדשני בעולם הטיפול בילדים. הספר פונה לקהל הרחב ולא רק לקהל המטפלים. הסיפורים המרתקים מנגישים לקוראים את עולם הטיפול ומביאים בפניהם מאגר מקיף ומעמיק של ידע על טיפול פסיכולוגי מבוסס מחקר, מחקרים עדכניים מתחום הפסיכולוגיה ומדעי המח וכלים לעזרה עצמית. אומנות הטיפול נפרשת בפני הקוראים ופותחת שער לתקווה." פרופ' עדנה פואה, מרצה לפסיכולוגיה קלינית במחלקה לפסיכיאטריה באוניברסיטת פנסילבניה ומנהלת את המרכז למחקר הפרעות חרדה ולטיפול בהן.
למאמר הקודם מהן שיטות הטיפול הנפוצות למצבים נפשיים?